Παναγιώτης Μπούμης

Ο Παναγιώτης Μπούμης (γενν. 1934) είναι Έλληνας θεολόγος, καθηγητής πανεπιστημίου και εκκλησιαστικός συγγραφέας.

 Βιογραφικά στοιχεία 
Γεννήθηκε το 1934 στην Αθήνα και αρχικά σπούδασε στη Θεολογική Σχολή του Πανεπιστημίου Αθηνών (1952-1956). Λαμβάνοντας υποτροφία από το Παγκόσμιο Συμβούλιο Εκκλησιών αλλά και τη γερμανική κυβέρνηση σπούδασε θεολογία και φιλοσοφία στο Γκέτινγκεν, και θεολογία και νομική στο Μόναχο.

Με την επιστροφή του στην Ελλάδα αναγορεύθηκε διδάκτορας της Θεολογικής Σχολής Αθηνών το 1970, ενώ δέκα χρόνια αργότερα το 1980 εξελέγη υφηγητής στην έδρα του Κανονικού Δικαίου. Από το 1986, διετέλεσε τακτικός καθηγητής στη Θεολογική Σχολή στην έδρα αυτή, ενώ μετά το τέλος της θητείας του ονομάστηκε ομότιμος καθηγητής.

Υπήρξε πρόεδρος του «Φοιτητικού Θεολογικού Συνδέσμου», αντιπρόεδρος της «Πανελλήνιας Ένωσης Θεολόγων», πρόεδρος του Τμήματος Κοινωνικής Θεολογίας του Πανεπιστημίου Αθηνών, γενικός γραμματέας του Επικοινωνιακού και Μορφωτικού Ιδρύματος της Εκκλησίας της Ελλάδος, καθώς και μέλος επιτροπών της Εκκλησίας και των Υπουργείων Πολιτισμού και Παιδείας.

 Συγγραφικό έργο 
Έχει γράψει έργα και άρθρα θεολογικού περιεχομένου, ενώ τον Ιανουάριο του 2016 κατακρίθηκε πως σε ένα άρθρο του παραποίησε κείμενα του Αποστόλου Πέτρου.

Μεταξύ των βιβλίων του:
 Η εξυπνάδα των νεοελλήνων, 1986
 Οι επεμβάσεις της Πολιτείας στην Εκκλησία, 1995
 Το αλάθητο της ορθοδοξίας, 1996
 Θεοπνευστία και εκκλησιολογική αξία της Αποκαλύψεως, 1996
 Ένα παρανοημένος ή παραμελημένος λόγος διαζυγίου, 1998
 Νομοκανονικές απαντήσεις σε ερωτήματα εξωτερικής ιεραποστολής, 1999
 Κανονικόν δίκαιον, 2000
 Οι θείοι κανόνες «ενάντια στη θρησκεία», 2007
 Η ένωση (όχι σύνθεση) με τους Μονοφυσίτες, 2007
 Η αποκάλυψη του Ιωάννου για την πορεία ανατολής - δύσεως, 2009
 Αναψηλάφηση της δίκης του Ιησού και της (αυτο)καταδίκης του Ιουδαϊκού λαού, 2012

 Παραπομπές 

Κατηγορία:Έλληνες θεολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες εκκλησιαστικοί συγγραφείς